HANA ร่วง 6% นำทีมหุ้นอิเล็ก! วิตก “เทสลา” มีแผนลดใช้ชิป หวั่นฉุดยอดขายลด
HANA ร่วง 6% นำกลุ่มอิเล็กทรอนิกส์ วิตก “เทสลา” มีแผนลดใช้ชิป หวั่นฉุดยอดขายลดกดดันรายได้หด
HANA ร่วง 6% นำกลุ่มอิเล็กทรอนิกส์ วิตก “เทสลา” มีแผนลดใช้ชิป หวั่นฉุดยอดขายลดกดดันรายได้หด
3 มี.ค. 2566

ผู้สื่อข่าวรายงานว่า วันนี้ (3 มี.ค. 66) ราคาหุ้น บริษัท ฮานา ไมโครอิเล็คโทรนิคส จำกัด (มหาชน) หรือ HANA ล่าสุด ณ เวลา 11:08 น. อยู่ที่ระดับ 53.50 บาท ลบไป 3.50 บาท หรือลงไป 6.14% สูงสุดที่ระดับ 57.25 บาท ต่ำสุดที่ระดับ 51.75 บาท ด้วยมูลค่าการซื้อขาย 996.34 ล้านบาท
บริษัท เคซีอี อีเลคโทรนิคส์ จำกัด (มหาชน) หรือ KCE ราคาหุ้นอยู่ที่ระดับ 46.50 บาท ลบไป 0.50 บาท หรือลงไป 1.06% สูงสุดที่ระดับ 47.50 บาท ต่ำสุดที่ระดับ 46.25 บาท ด้วยมูลค่าการซื้อขาย 167.27 ล้านบาท
บริษัทเดลต้า อีเลคโทรนิคส์ (ประเทศไทย) จำกัด (มหาชน) หรือ DELTA ราคาหุ้นอยู่ที่ระดับ 956.00  บาท ลบไป 44.00 บาท หรือลงไป 4.40% สูงสุดที่ระดับ 1,002.00 บาท ต่ำสุดที่ระดับ 954.00 บาท ด้วยมูลค่าการซื้อขาย 1,257.39 ล้านบาท
สำหรับราคาหุ้น HANA ปรับตัวลงเหตุนักลงทุนเทขายลดความเสี่ยง หลังมีข่าวว่า Tesla มีแผนจะลดการใช้ SiC  ซึ่ง HANA เริ่มลงทุนผลิตตัวนี้ลง 75% สำหรับรถ EV รุ่นใหม่ของ Tesla ผลดังกล่าวทำให้ตลาดกังวลต่อ Demand ของ SiC ในอนาคต อาจทำให้ราคาขายปรับลงเร็งกว่าคาด
ทั้งนี้ ในปัจจุบัน HANA มีรายได้จาก SiC เพียง 1% ของรายได้รวม อยู่ระหว่างขยายกำลังการผลิตเฟส 2 สำหรับ SiC ที่ผลิตที่โรงงานในเกาหลีใต้ ซึ่งเป็นสินค้าใหม่ ที่นักลงทุนให้ความสนใจ และเป็นตัวที่ทำให้ราคาหุ้นปรับขึ้นต่อเนื่องในช่วงที่ผ่านมา
โดยสอดคล้องไปในทิศทางราคาหุ้นบริษัทผลิตชิปหลายแห่ง ซึ่งรวมถึงบริษัท ON Semiconductor และ ST Microelectronics ร่วงลงอย่างต่อเนื่องในการซื้อขายนอกเวลาทำการที่ตลาดหุ้นนิวยอร์กช่วงเช้านี้ หลังจากบริษัทเทสลา ผู้ผลิตรถยนต์ไฟฟ้ารายใหญ่ของสหรัฐ ประกาศแผนลดการใช้ซิลิคอนคาร์ไบด์ทรานซิสเตอร์ (Silicon carbide Transistors) ในระบบส่งกำลัง (Powertrain) สำหรับรถยนต์ไฟฟ้ารุ่นใหม่ของเทสลา
อย่างไรก็ตาม ข้อมูลของสถาบันวิศวกรรมไฟฟ้าของสหรัฐระบุว่า ชิปที่ผลิตโดยซิลิคอนคาร์ไบด์ทรานซิสเตอร์นั้นได้รับความนิยมใช้กันอย่างกว้างขวางในอุตสาหกรรมรถยนต์ไฟฟ้า โดยซิลิคอนคาร์ไบด์ทรานซิสเตอร์มีคุณสมบัติต้านทานความร้อนได้มากกว่า มีอายุการใช้งานที่ยาวนานกว่า และให้ประสิทธิภาพด้านพลังงานมากกว่าชิปที่ผลิตโดยซิลิคอนพาวเวอร์ทรานซิสเตอร์ (Silicon power Transistors)